pythainlp/thai_wikipedia_clean_20230101 huggingface dataset:
เพชรเริ่มมีชื่อเสียงในแวดวงการเมืองจากรายการโหนกระแสโดยมีการพูดถึง สนธิญา สวัสดี ที่ปรึกษากรรมาธิการ การกฎหมาย การยุติธรรม และสิทธิมนุษยชน สภาผู้แทนราษฎร ที่ประกาศตรวจสอบกรณีการออกมาของดารา นักร้อง และผู้มีชื่อเสียง เกี่ยวกับสถานการณ์โรคโควิด-19 ในปัจจุบัน ที่ไม่ตรงกับความเป็นจริง ซึ่งเป็นการกระทำที่ผิดกฎหมายหลายข้อหา
ในช่วงปลายปี พ.ศ. 2564 กรุณพลเข้ามามีบทบาทในแวดวงการเมืองแบบเต็มตัวเมื่อได้ลงสมัครในการเลือกตั้งสมาชิกสภาผู้แทนราษฎรกรุงเทพมหานครแทนตำแหน่งที่ว่าง สังกัดพรรคก้าวไกล โดยเป็นการเลือกตั้งซ่อม เนื่องจาก นาย สิระ เจนจาคะ ถูกศาลรัฐธรรมนูญวินิจฉัยให้พ้นจากตำแหน่งเนื่องจากเคยถูกศาลพิพากษาจำคุกในคดีทีเกี่ยวกับการทุจริต แต่ก็พ่ายแพ้ไปให้กับ สุรชาติ เทียนทอง โดยมีคะแนนตามมาเป็นอันดับที่ 2 อีกด้วย
ปัจจุบันเพชรเป็นรองโฆษกพรรคก้าวไกลร่วมกับสุทธวรรณ สุบรรณ ณ อยุธยา
เพชร กรุณพล
รฐา โพธิ์งาม (เกิด 19 พฤษภาคม พ.ศ. 2526) นามเดิม วีรวัลย์ โพธิ์งาม ชื่อเล่น หญิง และเป็นที่รู้จักในอีกชื่อว่า ญาญ่าญิ๋ง เป็นนักร้องและนักแสดงชาวไทย เป็นบุตรสาวของน้อย โพธิ์งาม นักแสดงตลก มีผลงานอัลบั้มชุดแรกชื่อชุด "ญา ญ่า ญิ๋ง" (2542) และเป็นหนึ่งในสามที่ปรึกษาของรายการเดอะเฟซไทยแลนด์เมื่อ พ.ศ. 2557
รฐา มีชื่อจริงแต่เดิมว่า วีรวัลย์ โพธิ์งาม เป็นบุตรสาวคนเดียวของน้อย โพธิ์งาม กับสุบรรณ สิงห์ชานนท์ มารดาเป็นนักแสดงตลก ส่วนบิดาเป็นพิธีกร และนักร้องในวงดนตรีของเพลิน พรหมแดน ก่อนรฐาเกิดสุบรรณได้พาน้อยไปไหว้พระพิฆเนศวรเพื่อขอพรให้ทั้งสองมีบุตรด้วยกันหลังคบหากันมาระยะหนึ่ง หลังคลอด บิดาของน้อยจึงได้ตั้งนามบุตรสาวนั้นว่า "วีรวัลย์" แต่ภายหลังบิดามารดาได้เลิกรากัน เธอจึงตกอยู่ในการดูแลของมารดา
เธอเป็นหลานของเทพ โพธิ์งาม นักแสดงตลก ซึ่งเป็นพี่ชายของมารดา
เธอเข้ารับการศึกษาระดับมัธยมศึกษาปีที่ 5 โรงเรียนเซนต์โยเซฟบางนา และสำเร็จการศึกษามัธยมศึกษาปีที่ 6 จากโรงเรียนพระหฤทัยคอนแวนต์ และอุดมศึกษาปริญญาตรี คณะมนุษยศาสตร์ เอกภาษาอังกฤษ มหาวิทยาลัยกรุงเทพ และปริญญาโท คณะเศรษฐศาสตร์ ภาควิชาเศรษฐศาสตร์ธุรกิจ มหาวิทยาลัยกรุงเทพ เรียนภาษาอังกฤษที่ประเทศออสเตรเลียหนึ่งปี
หลังเข้าวงการพักหนึ่ง เธอเปลี่ยนชื่อจริงจาก "วีรวัลย์" และชื่อในวงการว่า "ญาญ่าญิ๋ง" เป็น "รฐา" จากการทายทักของหมอดู
รฐา ได้จดทะเบียนสมรสกับ ตุลยเทพ เอื้อวิทยา เมื่อเดือนพฤษภาคม 2564 ปัจจุบัน ได้สมรสกันแล้ว เมื่อวันที่ 19 พฤษภาคม พ.ศ. 2565
• พ.ศ. 2542 คอนเสิร์ต พลังแผ่นดิน
• พ.ศ. 2544 คอนเสิร์ต Greet Toom Boom concert
• พ.ศ. 2545 มหกรรมคอนเสิร์ตถูกใจคนไทย
• พ.ศ. 2555 คอนเสิร์ต GOT SHOW ตอน เพชรตัดเพชร แขกรับเชิญ ร่วมกับ รัชนก ศรีโลพันธุ์, เอิร์น สุรัตน์ติกานต์, ต่าย อรทัย, ตั๊กแตน ชลดา, ดาวใจ ไพจิตร, อาภาพร นครสวรรค์, บำเรอ ผ่องอินทรีย์, เห็ดเผาะ เชิญยิ้ม, หนูเล็ก ก่อนบ่าย, โซเฟีย ลา
• พ.ศ. 2556 คอนเสิร์ต Grammy Happy Face-tival ตอน Party Reunion
• พ.ศ. 2561 คอนเสิร์ต GREEN CONCERT #21 : DANCE FEVER
• พ.ศ. 2565 คอนเสิร์ต Cassette Festival 2
ศิลาพิคท์
ศิลาพิคท์  เป็นศิลาจารึกขนาดใหญ่ที่พบในสกอตแลนด์ ส่วนใหญ่ทางตอนเหนือของแนวไคลด-ฟอร์ธ ศิลาเหล่านี้เป็นหลักฐานของชาวพิคท์ และเชื่อกันว่าสร้างมาตั้งแต่คริสต์ศตวรรษที่ 6 ถึงคริสต์ศตวรรษที่ 9
จุดประสงค์และความหมาย.
จุดประสงค์ของการสร้างศิลาดังกล่าวเข้าใจกันเพียงเล็กน้อย ที่อาจจะเป็นการสร้างเพื่อเป็นอนุสรณ์ส่วนตัว พร้อมด้วยสัญลักษณ์ของตระกูล เชื้อสาย หรือ ผู้เกี่ยวข้อง ศิลาบางแท่งเช่นศิลาอีสซีเป็นภาพประเพณีและพิธีกรรมโบราณ ศิลาเพียงจำนวนไม่กี่แท่งที่พบเกี่ยวข้องกับที่ฝังศพ และก็อาจจะไม่ใช่ที่ตั้งดั้งเดิม นอกจากนั้นก็อาจจะเป็นเครื่องหมายในการระบุเขตแดนของเผ่าชนก็เป็นได้
ใน “"อนุสรณ์สถานของคริสเตียนในสกอตแลนด์"” (ค.ศ. 1903) เจ โรมิลลี แอลเลน และ โจเซฟ แอนเดอร์สันจัดศิลาพิคท์เป็นสามอันดับ นักวิจารณ์กล่าวถึงจุดอ่อนของกลุ่มที่จัดขึ้นแต่ก็ยังเป็นที่ใช้กันอยู่
Pictish stones
Pictish stone
เยอราดีน แมคอินทอช หรือชื่อเดิม เยอราดีน ริคอร์เดล  ชื่อเล่น เยอรี่ เป็นที่รู้จักในชื่อ เยลหลี เป็นนางแบบและนักแสดงลูกครึ่งไทย-ฝรั่งเศส มีผลงานเป็นที่รู้จักในละครเรื่อง "รองเท้าแก้ว" และภาพยนตร์เรื่อง "โกซิกซ์ : โกหก กะล่อน ปลิ้นปล้อน ตอแหล" (2543)
เยอราดีนเป็นบุตรคนโตจากทั้งหมดสองคนของคอร์ด ริคอร์เดล กับสมพิศ รัตนนิคม มารดาเป็นชาวไทยเชื้อสายจีนจากจังหวัดนราธิวาส มีน้องชายคนเดียวคือ ชอน คล้อด ริคอร์เดล (; 8 ตุลาคม 2518 – 8 มีนาคม พ.ศ. 2561) อดีตนายแบบ ซึ่งเสียชีวิตเนื่องจากถูกคลื่นทะเลซัดอย่างรุนแรง
เธอสมรสกับวิลลี่ แมคอินทอช เมื่อวันที่ 25 มิถุนายน พ.ศ. 2549 ณ วัดแม่พระลูกประคำ กรุงเทพมหานคร หลังจากการสมรสเธอได้ตั้งครรภ์ด้วยการทำทำซิฟท์เพื่อที่จะให้กำเนิดบุตร หลังจากตั้งท้องได้เพียง 6 เดือนเศษ (26 สัปดาห์) ได้เกิดการแทรกซ้อนมดลูกบีบตัว เด็กจึงคลอดออกมาก่อนกำหนดเมื่อเวลา 04:26 นาฬิกา วันที่ 19 กุมภาพันธ์ เป็นเพศชาย น้ำหนักตัว 1,150 กรัม แต่เนื่องจากเด็กยังอ่อนมาก ปอด ไต เส้นเลือดยังไม่แข็งแรง ปอดไม่สามารถที่จะปรับเอาออกซิเจนเข้าไปในร่างกายได้ ทำให้เด็กขาดออกซิเจนและเสียชีวิตลงในเวลา 21:00 นาฬิกา ของวันเดียวกัน โดยทั้งคู่ได้นำศพของบุตรไปบำเพ็ญกุศลที่วัดแห่งหนึ่ง ซึ่งก่อนหน้านี้ทั้งคู่ได้สูญเสียลูกแฝดหญิงไปคนหนึ่งแล้ว ขณะมีอายุครรภ์ได้ 2-3 เดือน เนื่องจากไข่ฝ่อ ไม่สามารถเจริญเติบโตได้ตามปกติ
ปัจจุบันมีบุตรชื่อธาดาฤทธิ์ แมคอินทอช หรือ วิน คลอดที่โรงพยาบาลบำรุงราษฎร์ เมื่อเวลา 06.40 น. เกิดเมื่อวันที่ 19 สิงหาคม พ.ศ. 2554 น้ำหนักแรกคลอด 2,940 กรัม ซึ่งเธอและสามีก็ได้วางแผนว่าจะมีบุตรสาวอีกเป็นคนที่สอง
เยอราดีน ริคอร์เดล
อัศนัย เทียนทอง เกิดเมื่อวันที่ 22 กรกฎาคม พ.ศ. 2526 การศึกษา:อนุบาลสารสาสน์พิทยา ประถมศึกษา โรงเรียนสารสาสน์พิทยา มัธยมศึกษา โรงเรียนสารสาสน์พิทยา จบการศึกษาระดับอุดมศึกษาจาก มหาวิทยาลัยศรีปทุม เริ่มเข้าสู่วงการจากงานโฆษณาทรอส จากนั้นมีผลงานแสดงละคร อยู่กับสังกัดโพลีพลัส
โรงพยาบาลสงขลานครินทร์
โรงพยาบาลสงขลานครินทร์ (Songklanagarind Hospital) เป็นโรงพยาบาลโรงเรียนแพทย์ของมหาวิทยาลัยของรัฐบาลระดับตติยภูมิขั้นสูง (Super tertiary care) แห่งแรกของภาคใต้ สังกัดคณะแพทยศาสตร์ มหาวิทยาลัยสงขลานครินทร์ ตั้งอยู่ภายในมหาวิทยาลัยสงขลานครินทร์ วิทยาเขตหาดใหญ่ อาจารย์​ นายแพทย์ กิตติพงศ์ ​เรียบร้อย​ เป็นผู้อำนวยการโรงพยาบาล​
โรงพยาบาลสงขลานครินทร์ เริ่มก่อสร้างขึ้นในวันที่ 26 สิงหาคม 2519 โดยพระบาทสมเด็จพระเจ้าอยู่หัวภูมิพลอดุลยเดชและสมเด็จพระนางเจ้าพระบรมราชินีนาถได้เสด็จพระราชดำเนินมาทรงวางศิลาฤกษ์โรงพยาบาลสงขลานครินทร์ คณะแพทยศาสตร์ ซึ่งตั้งอยู่หลักกิโลเมตรที่ 27 ด้านตะวันออกของถนนกาญจนวนิช มีเนื้อที่ประมาณ 120,000 ตารางเมตร และเมื่อวันที่ 30 เมษายน 2522 พระบาทสมเด็จพระเจ้าอยู่หัวได้มีพระบรมราชโองการโปรดเกล้าพระราชทานนามโรงพยาบาลว่า"โรงพยาบาลสงขลานครินทร์" มีชื่อเป็นภาษาอังกฤษว่า" SONGKLANAGARIND HOSPITAL"
โรงพยาบาลสงขลานครินทร์ เป็นโรงพยาบาลขนาด 853 เตียงให้บริการรักษาพยาบาลผู้ป่วยนอก ผู้ป่วยใน ผู้ป่วยอุบัติเหตุและฉุกเฉินในสาขาต่างๆ ได้แก่ เวชปฏิบัติทั่วไป สูตินรีเวชศัลยกรรม อายุรกรรม กุมารเวชกรรม ศัลยศาสตร์ออร์โธปิดิกส์และกายภาพบำบัด ตา หูคอจมูก จิตเวช นอกจากนี้ยังให้บริการคลินิกระงับปวดและฝังเข็ม รังสีรักษาและผ่าตัดแบบผู้ป่วยนอก นอกจากนี้ยังมีศูนย์ความเป็นเลิศทางด้านหัวใจ มะเร็ง ทางเดินอาหารและตับ
นอกจากการแบ่งแยกความเชี่ยวชาญตามสาขาต่างๆแล้ว โรงพยาบาลสงขลานครินทร์ได้คัดเลือกสาขาวิชาที่บุคลากรของโรงพยาบาลมีความเชี่ยวชาญระดับสูงที่โรงพยาบาลมีความโดดเด่นจัดตั้งศูนย์แห่งความเป็นเลิศต่างๆ เพื่อเพิ่มคุณภาพการรักษาโรคที่สลับซับซ้อนได้มีประสิทธิภาพยิ่งขึ้น โดยตั้งความหวังไว้ว่าศูนย์ความเป็นเลิศเหล่านี้ ที่เกิดขึ้นเพื่อให้ผู้ป่วยในภาคใต้ได้มีโอกาสรับการรักษาที่ดีที่สุดในระดับสากลไม่จำเป็นต้องเดินทางไปรักษาต่อในส่วนกลางหรือต่างประเทศ
ศูนย์ความเป็นเลิศที่โรงพยาบาลสงขลานครินทร์ได้จัดตั้งแล้ว จำนวน 6 ศูนย์ คือ
1. ศูนย์โรคหัวใจและหลอดเลือดนราธิวาสราชนครินทร์
2. สถาบันโรคทางเดินอาหารและตับ นันทนา-เกรียงไกร โชติวัฒนะพันธ์
3. ศูนย์โรคมะเร็ง
4. ศูนย์อุบัติเหตุ
5. ศูนย์ข้อมูลสารสนเทศ
6. หน่วยชีวันตภิบาล
โรงพยาบาลสงขลานครินทร์ยังได้มีหน่วยงานที่มีผลการดำเนินงานที่เป็นเลิศทั้งหลายอีกหลายหน่วยงาน เช่นหน่วยควบคุมโรคติดเชื้อ งานเวชภัณฑ์กลาง เป็นต้น ซึ่งแต่ละศูนย์แห่งความเป็นเลิศเหล่านี้เป็นต้นแบบที่โรงพยาบาลต่าง ๆ ทั่วทั้งประเทศให้ความสนใจและขอศึกษาดูงานปีละหลายสิบคณะ
การเลือกตั้งสมาชิกสภากรุงเทพมหานครและสมาชิกสภาเขต พ.ศ. 2553
การเลือกตั้งสมาชิกสภากรุงเทพมหานครและสมาชิกสภาเขต พ.ศ. 2553 เป็นการเลือกตั้งสมาชิกสภากรุงเทพมหานคร (ส.ก.) และสมาชิกสภาเขต (ส.ข.) ในกรุงเทพมหานครภายใต้รัฐธรรมนูญแห่งราชอาณาจักรไทย พุทธศักราช 2550 ภายหลังจากทั้งสองสภาครบวาระการดำรงตำแหน่ง ซึ่งกำหนดให้มีการเลือกตั้งทั้งสิ้นสองรอบในวันที่ 6 มิถุนายน พ.ศ. 2553 (สำหรับ ส.ข.กลุ่มแรก) และ 29 สิงหาคม พ.ศ. 2553 (สำหรับ ส.ข.กลุ่มที่เหลือและ ส.ก.) โดยมีจำนวนที่นั่งทั้งสิ้น 422 ที่นั่ง แบ่งเป็นสมาชิกสภากรุงเทพมหานคร 61 ที่นั่ง และสมาชิกสภาเขต 361 ที่นั่ง
จำนวนที่นั่งในแต่ละเขต.
เขตที่มี ส.ก.ได้ 1 คน และ ส.ข.ได้ 7 คน จำนวน 39 เขต
เขตที่มี ส.ก.ได้ 2 คน และ ส.ข.ได้ 8 คน จำนวน 11 เขต
วันเลือกตั้ง.
สมาชิกสภากรุงเทพมหานคร.
เลือกตั้งพร้อมกัน 50 เขต ทั้ง 61 ที่นั่ง ในวันที่ 29 สิงหาคม พ.ศ. 2553
สมาชิกสภาเขต.
เลือกตั้งวันที่ 6 มิถุนายน พ.ศ. 2553 จำนวน 14 เขต 105 ที่นั่ง
เลือกตั้งวันที่ 29 สิงหาคม พ.ศ. 2553 จำนวน 36 เขต 256 ที่นั่ง
ผลการเลือกตั้งสมาชิกสภากรุงเทพมหานคร.
เขตคลองเตย.
ประกอบด้วยเขตคลองเตยทั้งเขต
เขตคลองสาน.
ประกอบด้วยเขตคลองสานทั้งเขต
เขตคลองสามวา.
ประกอบด้วยแขวงสามวาตะวันตก และแขวงสามวาตะวันออก
ประกอบด้วยแขวงบางชัน แขวงทรายกองดิน และแขวงทรายกองดินใต้
เขตคันนายาว.
ประกอบด้วยเขตคันนายาวทั้งเขต
เขตจตุจักร.
ประกอบด้วยแขวงลาดยาว และแขวงจตุจักร
ประกอบด้วยแขวงเสนานิคม แขวงจันทรเกษม และแขวงจอมพล
เขตจอมทอง.
ประกอบด้วยแขวงบางขุนเทียน และแขวงบางค้อ
ประกอบด้วยแขวงบางมด และแขวงจอมทอง
เขตดอนเมือง.
ประกอบด้วยแขวงดอนเมือง
ประกอบด้วยแขวงสีกัน และแขวงสนามบิน
เขตดินแดง.
ประกอบด้วยเขตดินแดงทั้งเขต
เขตดุสิต.
ประกอบด้วยเขตดุสิตทั้งเขต
เขตตลิ่งชัน.
ประกอบด้วยเขตตลิ่งชันทั้งเขต
เขตทวีวัฒนา.
ประกอบด้วยเขตทวีวัฒนาทั้งเขต
เขตทุ่งครุ.
ประกอบด้วยเขตทุ่งครุทั้งเขต
เขตธนบุรี.
ประกอบด้วยเขตธนบุรีทั้งเขต
เขตบางกะปิ.
ประกอบด้วยแขวงคลองจั่น
ประกอบด้วยแขวงหัวหมาก
เขตบางกอกน้อย.
ประกอบด้วยเขตบางกอกน้อยทั้งเขต
เขตบางกอกใหญ่.
ประกอบด้วยเขตบางกอกใหญ่ทั้งเขต
เขตบางขุนเทียน.
ประกอบด้วยแขวงท่าข้าม และแขวงแสมดำบางส่วน ในพื้นที่ดังต่อไปนี้
ประกอบด้วยแขวงแสมดำบางส่วน ในพื้นที่ดังต่อไปนี้
เขตบางเขน.
ประกอบด้วยแขวงอนุสาวรีย์
ประกอบด้วยแขวงท่าแร้ง
เขตบางคอแหลม.
ประกอบด้วยเขตบางคอแหลมทั้งเขต
เขตบางแค.
ประกอบด้วยแขวงบางแค และแขวงหลักสอง
ประกอบด้วยแขวงบางแคเหนือ และแขวงบางไผ่
เขตบางซื่อ.
ประกอบด้วยเขตบางซื่อทั้งเขต
เขตบางนา.
ประกอบด้วยเขตบางนาทั้งเขต
เขตบางบอน.
ประกอบด้วยเขตบางบอนทั้งเขต
เขตบางพลัด.
ประกอบด้วยเขตบางพลัดทั้งเขต
เขตบางรัก.
ประกอบด้วยเขตบางรักทั้งเขต
เขตบึงกุ่ม.
ประกอบด้วยเขตบึงกุ่มทั้งเขต
เขตปทุมวัน.
ประกอบด้วยเขตปทุมวันทั้งเขต
เขตประเวศ.
ประกอบด้วยแขวงประเวศ
ประกอบด้วยแขวงหนองบอน และแขวงดอกไม้
เขตป้อมปราบศัตรูพ่าย.
ประกอบด้วยเขตป้อมปราบศัตรูพ่ายทั้งเขต
เขตพญาไท.
ประกอบด้วยเขตพญาไททั้งเขต
เขตพระโขนง.
ประกอบด้วยเขตพระโขนงทั้งเขต
เขตพระนคร.
ประกอบด้วยเขตพระนครทั้งเขต
เขตภาษีเจริญ.
ประกอบด้วยเขตภาษีเจริญทั้งเขต
เขตมีนบุรี.
ประกอบด้วยเขตมีนบุรีทั้งเขต
เขตยานนาวา.
ประกอบด้วยเขตยานนาวาทั้งเขต
เขตราชเทวี.
ประกอบด้วยเขตราชเทวีทั้งเขต
เขตราษฎร์บูรณะ.
ประกอบด้วยเขตราษฎร์บูรณะทั้งเขต
เขตลาดกระบัง.
ประกอบด้วยแขวงลาดกระบัง แขวงลำปลาทิว แขวงทับยาว และแขวงขุมทอง
ประกอบด้วยแขวงคลองสองต้นนุ่น และแขวงคลองสามประเวศ
เขตลาดพร้าว.
ประกอบด้วยเขตลาดพร้าวทั้งเขต
เขตวังทองหลาง.
ประกอบด้วยเขตวังทองหลางทั้งเขต
เขตวัฒนา.
ประกอบด้วยเขตวัฒนาทั้งเขต
เขตสวนหลวง.
ประกอบด้วยเขตสวนหลวงทั้งเขต
เขตสะพานสูง.
ประกอบด้วยเขตสะพานสูงทั้งเขต
เขตสัมพันธวงศ์.
ประกอบด้วยเขตสัมพันธวงศ์ทั้งเขต
เขตสาทร.
ประกอบด้วยเขตสาทรทั้งเขต
เขตสายไหม.
ประกอบด้วยแขวงสายไหม และแขวงออเงิน
ประกอบด้วยแขวงคลองถนน
เขตหนองแขม.
ประกอบด้วยเขตหนองแขมทั้งเขต
เขตหนองจอก.
ประกอบด้วยเขตหนองจอกทั้งเขต
เขตหลักสี่.
ประกอบด้วยเขตหลักสี่ทั้งเขต
เขตห้วยขวาง.
ประกอบด้วยเขตห้วยขวางทั้งเขต
ผลการเลือกตั้งสมาชิกสภาเขต.
เขตคลองเตยมีสมาชิกสภาเขตได้ทั้งสิ้น 7 คน
เขตคลองสานมีสมาชิกสภาเขตได้ทั้งสิ้น 7 คน
เขตคลองสามวามีสมาชิกสภาเขตได้ทั้งสิ้น 8 คน
เขตคันนายาวมีสมาชิกสภาเขตได้ทั้งสิ้น 7 คน
เขตจตุจักรมีสมาชิกสภาเขตได้ทั้งสิ้น 8 คน
เขตจอมทองมีสมาชิกสภาเขตได้ทั้งสิ้น 8 คน
เขตดอนเมืองมีสมาชิกสภาเขตได้ทั้งสิ้น 8 คน
เขตดินแดงมีสมาชิกสภาเขตได้ทั้งสิ้น 7 คน
เขตดุสิตมีสมาชิกสภาเขตได้ทั้งสิ้น 7 คน
เขตตลิ่งชันมีสมาชิกสภาเขตได้ทั้งสิ้น 7 คน
เขตทวีวัฒนามีสมาชิกสภาเขตได้ทั้งสิ้น 7 คน
เขตทุ่งครุมีสมาชิกสภาเขตได้ทั้งสิ้น 7 คน
เขตธนบุรีมีสมาชิกสภาเขตได้ทั้งสิ้น 7 คน
เขตบางกะปิมีสมาชิกสภาเขตได้ทั้งสิ้น 8 คน
เขตบางกอกน้อยมีสมาชิกสภาเขตได้ทั้งสิ้น 7 คน
เขตบางกอกใหญ่มีสมาชิกสภาเขตได้ทั้งสิ้น 7 คน
เขตบางขุนเทียนมีสมาชิกสภาเขตได้ทั้งสิ้น 8 คน
เขตบางเขนมีสมาชิกสภาเขตได้ทั้งสิ้น 8 คน
เขตบางคอแหลมมีสมาชิกสภาเขตได้ทั้งสิ้น 7 คน
เขตบางแคมีสมาชิกสภาเขตได้ทั้งสิ้น 8 คน
เขตบางซื่อมีสมาชิกสภาเขตได้ทั้งสิ้น 7 คน
เขตบางนามีสมาชิกสภาเขตได้ทั้งสิ้น 7 คน
เขตบางบอนมีสมาชิกสภาเขตได้ทั้งสิ้น 7 คน
เขตบางพลัดมีสมาชิกสภาเขตได้ทั้งสิ้น 7 คน
เขตบางรักมีสมาชิกสภาเขตได้ทั้งสิ้น 7 คน
เขตบึงกุ่มมีสมาชิกสภาเขตได้ทั้งสิ้น 7 คน
เขตปทุมวันมีสมาชิกสภาเขตได้ทั้งสิ้น 7 คน
เขตประเวศมีสมาชิกสภาเขตได้ทั้งสิ้น 8 คน
เขตป้อมปราบศัตรูพ่ายมีสมาชิกสภาเขตได้ทั้งสิ้น 7 คน
เขตพญาไทมีสมาชิกสภาเขตได้ทั้งสิ้น 7 คน
เขตพระโขนงมีสมาชิกสภาเขตได้ทั้งสิ้น 7 คน
เขตพระนครมีสมาชิกสภาเขตได้ทั้งสิ้น 7 คน
เขตภาษีเจริญมีสมาชิกสภาเขตได้ทั้งสิ้น 7 คน
เขตมีนบุรีมีสมาชิกสภาเขตได้ทั้งสิ้น 7 คน
เขตยานนาวามีสมาชิกสภาเขตได้ทั้งสิ้น 7 คน
เขตราชเทวีมีสมาชิกสภาเขตได้ทั้งสิ้น 7 คน
เขตราษฎร์บูรณะมีสมาชิกสภาเขตได้ทั้งสิ้น 7 คน
เขตลาดกระบังมีสมาชิกสภาเขตได้ทั้งสิ้น 8 คน
เขตลาดพร้าวมีสมาชิกสภาเขตได้ทั้งสิ้น 7 คน
เขตวังทองหลางมีสมาชิกสภาเขตได้ทั้งสิ้น 7 คน
เขตวัฒนามีสมาชิกสภาเขตได้ทั้งสิ้น 7 คน
เขตสวนหลวงมีสมาชิกสภาเขตได้ทั้งสิ้น 7 คน
เขตสะพานสูงมีสมาชิกสภาเขตได้ทั้งสิ้น 7 คน
เขตสัมพันธวงศ์มีสมาชิกสภาเขตได้ทั้งสิ้น 7 คน
เขตสาทรมีสมาชิกสภาเขตได้ทั้งสิ้น 7 คน
เขตสายไหมมีสมาชิกสภาเขตได้ทั้งสิ้น 8 คน
เขตหนองแขมมีสมาชิกสภาเขตได้ทั้งสิ้น 7 คน
เขตหนองจอกมีสมาชิกสภาเขตได้ทั้งสิ้น 7 คน
เขตหลักสี่มีสมาชิกสภาเขตได้ทั้งสิ้น 7 คน
เขตห้วยขวางมีสมาชิกสภาเขตได้ทั้งสิ้น 7 คน
ธนินวัฒน์ พัฒนวีรคุณ
พชร ปัญญายงค์
พชร ปัญญายงค์ เป็นพิธีกรชาวไทย จบการศึกษาจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาวิศวกรรมอุตสาหการ (ภาคภาษาอังกฤษ) และปริญญาโท สาขาเศรษฐศาสตร์การเงิน จากคณะเศรษฐศาสตร์ จุฬาลงกรณ์มหาวิทยาลัย เป็นที่รู้จักในฐานะพิธีกรเล่าข่าวเศรษฐกิจ ในรายการ "เรื่องเล่าเช้านี้" แทนที่ หม่อมหลวงณัฏฐกรณ์ เทวกุล
หลังจบการศึกษา เขาทำงานที่สหรัฐอเมริกา ​5 ปี โดยเป็นฝ่ายวิเคราะห์การตลาดให้กับ Toyota Motor Sales Corporate บริษัทที่ดูแลการตลาดของแบรนด์โตโยต้าแถบทวีบอเมริกาเหนือทั้งหมด หลังจากนั้นกลับมายังประเทศไทย ทำงานที่ บริษัท โตโยต้า บางกอก จำกัด ซึ่งเป็นธุรกิจของครอบครัว ในตำแหน่งรองประธานกรรมการบริหาร
และยังทำงานประจำที่ โตโยต้า บางกอก ก้าวเข้าสู่วงการโดยทำที่ช่อง มันนี่ แชนแนล (Money Channel) โดยผ่านการคัดเลือกจากโครงการ mai MJ search Reality Challenge 2005 ร่วมกับพิธีกรที่มีชื่อเสียงคนอื่นๆ ของมันนี่แชนแนล เช่น พิชญุตม์ จงใจพิพัฒน์,ชนิดา ประสมสุข,สมคะเน ยอดพราหมณ์ ฯลฯ โดยมีผลงานรายการต่างๆ เช่น"มอร์นิ่ง โอเพ่นนิ่ง โคลสซิ่ง เบลล์" (Morning Opening-Closing Bell), รายการ "เทรดดิ้ง อาวร์" (Trading Hour) รายการ "แมเนจิ้งเอเชีย แมเนจิ้ง ไทยแลนด์" (Managing Asia Managing Thailand) ช่อง มันนี่ แชนแนล (Money Channel) , รายการ ก้าวทันตลาดทุน ช่อง 5, รายการคลุกวงใน ช่อง มันนี่ แชนแนล (Money Channel), รายการ ท็อบคลาส (Top Classs) ช่อง มันนี่ แชนแนล (Money Channel), รายการ เทรดดิ้ง อาวร์ (Trading Hour) ช่อง มันนี่ แชนแนล (Money Channel), รายการ Econ Today ช่อง ​​11, รายการ บางกอก สเตชัน (Bangkok Station) ช่อง 5 และ รายการเรื่องเล่าเช้านี้ กับ ไทยทีวีสีช่อง 3
ปัจจุบันเขาร่วมงานกับ บจก.ด็อกเตอร์วาไรตี้ ในฐานะผู้ดำเนินรายการ รวยหุ้นรวยลงทุน ทางช่องไทยรัฐทีวี
เขายังเป็นลูกพี่ลูกน้องกับ สมิทธิ์ อารยะสกุล ปัจจุบันสมรสกับ สุฐิตา เรืองรองหิรัญญา มีบุตรชาย 1 คน ชื่อ น้องแพททริก หรือ พชฏ ปัญญายงค์ มีบุตรสาว 1 คน ชื่อ น้องริต้า หรือ พชริตา ปัญญายงค์
อลัน ยงยืนนาน เกิดเมื่อวันที่ 17 มกราคม พ.ศ. 2535 เป็นนักแสดงลูกครึ่งไทย-อังกฤษ ศึกษาที่ โรงเรียนอัสสัมชัญ ธนบุรี เข้าสู่วงการบันเทิงตั้งแต่อายุ 9 ปี ปัจจุบันเป็นนักแสดงในสังกัดโพลีพลัส
ดูร่าราร่า!!!
เฮส์เซน
กกรังกา
กกรังกา (, ชื่อสามัญ: Umbrella plant, Flatsedge) เป็นกกขนาดใหญ่ในสกุล "Cyperus" มีถิ่นกำเนิดในประเทศมาดากัสการ์ ถูกนำไปปลูกเลี้ยงเป็นไม้ประดับทั่วโลก กกรังกามีชื่อสามัญอื่น ๆ อีกคือ กกต้นกลม, กกขนาก, หญ้าลังดา, กกดอกแดง และ กกราชินี พบกระจายอยู่ทั่วโลก มีประมาณ 4,000 ชนิด ชอบที่ชื้นแฉะ ขึ้นในที่ระดับต่ำ ตามหนอง บึง ทางระบาย มีรูปร่างลักษณะและนิเวศวิทยาเหมือนหญ้ามาก
กกรังกาเป็นพืชที่มีลำต้นออกเป็นกอมีหัวอยู่ใต้ดิน คล้ายจำพวกขิงหรือเร่ว ลำต้นมีความสูงประมาณ 100-150 ซม. ลักษณะของลำต้นตั้งตรงไม่มีกิ่งก้าน ลำต้นกลมมีสีเขียว ใบจะออกแผ่ซ้อน ๆ กัน อยู่ปลายยอดของลำต้น ลักษณะของใบเป็นรูปยาว ปลายใบแหลม กว้างประมาณ 1 ซม. ยาวประมาณ 18-19 ซม. ใบมีสีเขียว ริมขอบ ใบเรียบใต้ท้องใบสาก ลำต้นหนึ่งจะมีใบประมาณ 18-25 ใบ ดอกออกเป็นกระจุก อยู่รวมกันเป็นใบ ดอกมีขนาดเล็ก เป็นสีขาวแกมเขียว ก้านดอกเป็นเส้นเล็ก ๆ สีเขียว ยาวประมาณ 6-7 ซม. ดอกแก่เมื่อแก่จะเปลี่ยนเป็นสีน้ำตาลอ่อน ขยายพันธุ์ด้วยการแยกหน่อ ผล (Fruit) ผลแห้ง รูปรีหรือรูปไข่ กว้าง 0.4-0.5 มิลลิเมตร ยาว 0.9-1 มิลลิเมตร สีน้ำตาล เปลือกแข็ง มีเมล็ดเดียว
ถิ่นอาศัย และการขยายพันธุ์.
กกรังกาเป็นพันธุ์ไม้มักจะขึ้นตามบริเวณที่ ๆ เป็นโคลนหรือน้ำ เช่นข้างแม่น้ำ ลำคลอง สระ หรือบ่อน้ำ และที่ลุ่มทั่วไปอยู่ในทวีปแอฟริกา มีการขยายพันธุ์ด้วยการแยกหน่อและใช้เมล็ด
หม้อคอลดรอน
หม้อคอลดรอน หรือ ไหคอลดรอน  มาจากภาษาละตินว่า “Caldarium” ที่แปลว่าการอาบน้ำร้อน เป็นหม้อต้มขนาดใหญ่ทำด้วยโลหะ ที่มีปากกว้างและมักจะมีหูโค้งตอนบนเพื่อใช้แขวนยามหุงต้ม หรือ หมายถึงภาชนะที่มีลักษณะดังกล่าวโดยทั่วไป
Cauldrons
คอลดรอน
ไหคอลดรอน
วัฒนธรรมลาแตน
วัฒนธรรมลาแตน  เป็นวัฒนธรรมยุคเหล็กของยุโรปที่ตั้งชื่อตามแหล่งโบราณคดีที่ลาแตนบนฝั่งเหนือของทะเลสาบเนอชาแตลในสวิตเซอร์แลนด์ที่เป็นที่พบสิ่งของมีค่าทางโบราณคดีจำนวนมากมายโดยฮันสลี ค็อพพ์ ในปี ค.ศ. 1857 วัฒนธรรมลาแตนเคลตสเครุ่งเรืองระหว่างปลายยุคเหล็ก (ตั้งแต่ปี 450 ก่อนคริสต์ศักราชมาจนถึงการพิชิตของโรมันใน ศตวรรษที่ 1 ก่อนคริสต์ศักราช) ในบริเวณตะวันออกของฝรั่งเศส สวิตเซอร์แลนด์ ออสเตรีย ตะวันตกเฉียงใต้ของเยอรมนี สาธารณรัฐเช็ก สโลวาเกีย และฮังการี ทางตอนเหนือไปจรดกับวัฒนธรรมยาสตอร์ฟของเยอรมนีตอนเหนือ วัฒนธรรมลาแตนเจริญขึ้นมาจากวัฒนธรรมฮัลล์ชตัทท์ของยุคเหล็กตอนต้น โดยไม่มีการแบ่งแยกทางวัฒนธรรมที่เห็นได้ชัด และเป็นวัฒนธรรมที่มีอิทธิพลพอประมาณจากเมดิเตอร์เรเนียนจากกรีกในภูมิภาคกอลก่อนสมัยโรมันและต่อมาอารยธรรมอีทรัสคัน การโยกย้ายศูนย์กลางของที่ตั้งถิ่นฐานเริ่มขึ้นในคริสต์ศตวรรษที่ 4
โบราณวัตถุทางวัฒนธรรมของวัฒนธรรมลาแตนพบในบริเวณอันกว้างไกลที่รวมไปถึงบางส่วนของไอร์แลนด์และบริเตนใหญ่ (หมู่บ้านริมทะเลสาบกลาสตันบรีในอังกฤษเป็นสถานที่ที่มีชื่อเสียงเกี่ยวกับวัฒนธรรมลาแตน), ทางตอนเหนือของสเปน ภูมิภาคเบอร์กันดี และ ออสเตรีย สถานที่ฝังศพอันหรูหราก็เป็นเครื่องแสดงเครือข่ายของการค้าอันกว้างไกล เช่นเนินบรรจุศพวีซ์ในฝรั่งเศสซึ่งเป็นที่ฝังศพของสตรีสูงศักดิ์จากศตวรรษที่ 6 ก่อนคริสต์ศักราชที่ถูกฝังพร้อมด้วยไหคอลดรอนสำริดที่ทำในกรีซ สินค้าออกของจากบริเวณวัฒนธรรมลาแตนไปยังบริเวณวัฒนธรรมเมดิเตอร์เรเนียนก็จะมีเกลือ ดีบุก ทองแดง อำพัน ขนแกะ หนัง ขนสัตว์ และทองคำ
ข้อขัดแย้งเรื่องที่ตั้งของแหล่งวัฒนธรรมลาแตน.
แม้ว่ายังไม่อาจจะตกลงกันได้ถึงจุดเริ่มต้นที่แน่นอนของแหล่งวัฒนธรรมลาแตน แต่โดยทั่วไปแล้วก็เห็นพ้องกันว่าศูนย์กลางของวัฒนธรรมตั้งอยู่บริเวณตะวันตกเฉียงเหนือสุดของดินแดนของวัฒนธรรมฮัลล์ชตัทท์, ทางตอนเหนือของเทือกเขาแอลป์, ภายในบริเวณภูมิภาคระหว่างลุ่มแม่น้ำมาร์นและมอแซลทางตะวันตก และในบริเวณที่ปัจจุบันคือบาวาเรียและออสเตรียทางตะวันออก แต่ในปี ค.ศ. 1994 ก็ได้มีการพบที่ฝังศพของชนชั้นสูงของต้นศตวรรษที่ 5 ก่อนคริสต์ศักราชที่เกลาแบร์กในรัฐเฮ็สเซิน ทางตะวันออกเฉียงเหนือของแฟรงก์เฟิร์ต ในบริเวณที่เดิมเห็นกันว่าบริเวณที่เป็นปริมณฑลของอิทธิพลของวัฒนธรรมลาแตน
ในศตวรรษที่ 4 ก่อนคริสต์ศักราชลาแตนขยายตัวจากบริเวณที่ตั้งถิ่นฐานออกไปยังฮิสปาเนีย, ลุ่มแม่น้ำโป, คาบสมุทรบอลข่าน และออกไปไกลถึงอานาโตเลีย ในช่วงเวลาที่มีการโยกย้ายถิ่นฐานครั้งใหญ่เป็นระยะ ๆ ในศตวรรษที่ 4 ก่อนคริสต์ศักราชกองทัพกอลที่นำโดยเบรนนัสก็รุกรานเข้าไปยังกรุงโรมและยึดตัวเมือง กลุ่มทหารกอลรณรงค์ไปจนถึงกรีซและมีท่าทีที่จะเป็นอันตรายต่อประกาศกแห่งเดลฟี ขณะกลุ่มอื่นขยายอำนาจและเข้าไปยังตั้งถิ่นฐานในกาเลเชียในอานาโตเลีย
บริบทของสมัยวัฒนธรรม.
ความสัมพันธ์กับบริเวณอื่นของวัฒนธรรมลาแตนจะเห็นได้จากโบราณวัตถุจากต่างแดนที่ฝังไว้ในหลุมศพของชนชั้นสูง อิทธิพลที่มีต่อลักษณะของงานศิลปะของวัฒนธรรมลาแตนก็ได้แก่จากอารยธรรมอีทรัสคัน, กลุ่มชนอิตาลิคโบราณ, ศิลปะยุคกรีก และซิทเธีย เครื่องปั้นดินเผาของกรีกที่สามารถบ่งเวลาที่สร้างได้ที่พบในแหล่งโบราณคดีลาแตน และการวิจัยด้วยการฉายความร้อน (thermoluminescence) และ กาลานุกรมต้นไม้ ทำให้ทราบถึงช่วงเวลาของลำดับงานของแหล่งโบราณคดีลาแตนบางแหล่ง
ประวัติของวัฒนธรรม ลาแตนเดิมแบ่งออกเป็น “ตอนต้น” (ศตวรรษที่ 6 ก่อนคริสต์ศักราช), “ตอนกลาง” (ราว 450-100 ปีก่อนคริสต์ศักราช) และ “ตอนปลาย” (ศตวรรษที่ 1 ก่อนคริสต์ศักราช) จนเมื่อมาถูกรุกรานโดยโรมันที่เป็นการสิ้นสุดของวัฒนธรรม แต่ความเป็นอันหนึ่งอันเดียวกันของวัฒนธรรมมิได้สะท้อนออกมาในรูปของโครงสร้างทางสังคม-การเมือง และความเกี่ยวโยงของโบราณวัตถุทางวัฒนธรรมทางด้านภาษาศาสตร์ก็ยังคงเป็นเรื่องที่ถกเถียงกันอยู่
ความรู้ที่เราทราบเกี่ยวกับบริเวณวัฒนธรรมลาแตนมาจากแหล่งข้อมูลสามแหล่ง: จากหลักฐานทางโบราณคดี, จากวรรณกรรมกรีกและละติน และ จากหลักฐานที่ออกจะเป็นเรื่องที่โต้แย้งกันนั่นคือหลักฐานจากการศึกษาเรื่องชาติพันธุ์ ที่กล่าวว่าลักษณะของศิลปะและวัฒนธรรมของลาแตนปรากฏในบริเวณที่ตามปกติแล้วเป็นที่ตั้งถิ่นฐานของบริเวณของเคลต์ของทางตะวันตกสุดของยุโรป ประชาคมที่ระบุทางโบราณคดีว่าเป็นของโบราณวัตถุทางโบราณคดีของลาแตน ก็ได้รับการกล่าวถึงโดยนักเขียนกรีกและโรมันตั้งแต่ศตวรรษที่ 5 เป็นต้นมาว่าเป็น “keltoi” (เคลต์) และ “galli” (กอล) นักประวัติศาสตร์เฮโรโดทัสบันทึกว่า “keltoi” อยู่ในบริเวณลุ่มแม่น้ำดานูบที่เป็นใจกลางของโบราณวัตถุทางโบราณคดีของลาแตน แต่ที่ว่าวัฒนธรรมลาแตนทั้งหมดอาจจะระบุว่าเป็นอารยธรรมของกลุ่มชนเคลต์ก็เป็นเรื่องที่ทำได้ยาก นักโบราณคดีพยายามครั้งแล้วครั้งเล่าที่จะสรุปว่าภาษา, โบราณวัตถุทางโบราณคดี, วัฒนธรรม และ ความสัมพันธ์ทางการเมืองไม่จำเป็นที่จะต้องเกิดขึ้นด้วยกันในเวลาเดียวกัน เฟรย์ (เฟรย์ ค.ศ. 2004) ตั้งข้อสังเกตว่าในคริสต์ศตวรรษที่ 5 “ประเพณีการฝังศพของกลุ่มเคลต์ไม่มีความเป็นแบบแผนเดียวกันในแต่ละภูมิภาค แต่จะเป็นธรรมเนียมนิยมของท้องถิ่นที่มีความเชื่อของตนเองที่ต่างจากกลุ่มอื่น ซึ่งเป็นผลทำให้การแสดงออกในงานศิลปะมีลักษณะที่แตกต่างกันไป” และในบางกรณีแหล่งโบราณคดีของลาแตนก็ผสมผสานกับวัฒนธรรมสลาฟ
โบราณวัตถุทางโบราณคดี.
งานโลหะของลาแตนที่ทำด้วยสำริด, เหล็ก และ ทองคำวิวัฒนาการมาจากวัฒนธรรมฮัลล์ชตัทท์ ลักษณะงานจะเป็นงานสลักและฝังประดับอย่างละเอียดเป็นก้นหอยและลายสอดประสาน บนภาชนะสำริด, หมวกเกราะและโล่ และ เครื่องประดับอัญมณี โดยเฉพาะสร้อยคอที่เรียกว่า แหวนคอ (torc) และเข็มกลัดประดับที่เรียกว่า “เข็มกลัดตรึง” ที่มีทรงที่มีรูปแบบเป็นสัตว์ที่โก่งตัวหรือพืช ที่สัมพันธ์กับธรรมนิยมในการสร้างลวดลายเรขาคณิตของวัฒนธรรมฮัลล์ชตัทท์ ลักษณะงานสมัยแรกของศิลปะลาแตนส่วนใหญ่จะเป็นสิ่งของที่มีลักษณะแบบสถิตย์และมีลวดลายเรขาคณิต แต่ต่อมางานก็วิวัฒนาการไปเป็นแบบที่ประกอบด้วยลักษณะที่ดูเหมือนจะเคลื่อนไหวได้ ลักษณะย่อยบางอย่างก็เป็นลักษณะที่มาสร้างซ้ำแล้วซ้ำเล่าเช่นลายงูยักษ์แห่งวอลดาลเจสไฮม์
สมัยลาเทเนอ
La Tene culture
ศิลปะเคลติค
กางเขนเคลติค
Northants
ศิลปะฟื้นฟูคลาสสิค
สหกิจศึกษา
สหกิจศึกษา หรือ โคออป  เป็นรูปแบบการผสมผสานระหว่างความรู้ที่ใช้ในห้องเรียน กับการทำงานที่ใช้ประสบการณ์จริง โดยรูปแบบทั่วไปคือการให้นักศึกษาไปทำงานจริงในระหว่างภาคเรียนการศึกษา ขณะเดียวกันก็มีการให้คะแนนและมีหน่วยกิตให้ โดยจะแตกต่างกับการฝึกงานที่นักศึกษาจะใช้เวลาในช่วงปิดเทอมไปทำงาน
จุดมุ่งหมายของสหกิจศึกษาเพื่อให้นักศึกษาสามารถได้ทดลองประสบการณ์ทำงานจริง และได้มีการเตรียมตัวก่อนจบการศึกษาเพื่อพร้อมจะทำงานได้
ศิลปะนีโอคลาสสิก
สถาปัตยกรรมฟื้นฟูคลาสสิค
ลัทธิฟื้นฟูคลาสสิก
ฟื้นฟูคลาสสิก
ศิลปะคลาสสิค
วรรณกรรมคลาสสิก
วัฒนธรรมคลาสสิก
ประติมากรรมคลาสสิค
Ancient Greek art
คลาสสิค
การศึกษาเรื่องชาติพันธุ์
ไชยยศ จิรเมธากร
นายไชยยศ จิรเมธากร รองเลขาธิการนายกรัฐมนตรีฝ่ายการเมือง รองหัวหน้าพรรคประชาธิปัตย์ ดูแลพื้นที่ภาคอีสาน อดีตรัฐมนตรีช่วยว่าการกระทรวงศึกษาธิการ ในรัฐบาลของนายอภิสิทธิ์ เวชชาชีวะ (ครม.อภิสิทธิ์ 5) อดีตสมาชิกสภาผู้แทนราษฎรจังหวัดอุดรธานี 6 สมัย อดีตสมาชิกสภาผู้แทนราษฎรแบบบัญชีรายชื่อ และอดีตเลขาธิการพรรคเพื่อแผ่นดิน ปัจจุบันสังกัดพรรคประชาธิปัตย์
นายไชยยศ จิรเมธากร เกิดเมื่อวันที่ 16 กรกฎาคม พ.ศ. 2503 เป็นบุตรของนายวีระ กับนางเล็กน้อย จิรเมธากร สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง เมื่อปี พ.ศ. 2526 และระดับปริญญาโท สาขากฎหมายเศรษฐกิจ จากจุฬาลงกรณ์มหาวิทยาลัย นอกจากนี้ยังเคยเข้ารับการศึกษาอบรมในหลักสูตรต่าง ๆ อาทิ
นายไชยยศ จิรเมธากร เป็นสมาชิกสภาผู้แทนราษฎร 6 สมัย ได้รับเลือกตั้งครั้งแรกในการเลือกตั้งในปี พ.ศ. 2529 สังกัดพรรคประชาธิปัตย์ และได้รับเลือกตั้งอีก 2 สมัยต่อเนื่องในสังกัดพรรคประชาธิปัตย์เช่นเดิม คือ การเลือกตั้งในปี พ.ศ. 2531 และ พ.ศ. 2535
นายไชยยศ สอบตก 2 สมัยในการเลือกตั้ง พ.ศ. 2538 และ พ.ศ. 2539 และเป็นช่วงที่พรรคประชาธิปัตย์ก็ไม่มี ส.ส.ในจังหวัดอุดรธานี จนกระทั่งในการเลือกตั้ง พ.ศ. 2544 นายไชยยศ ได้รับเลือกตั้งอีกครั้ง ในนามพรรคประชาธิปัตย์เช่นเดิม และนับตั้งแต่นั้นเป็นต้นมา พรรคประชาธิปัตย์ก็ไม่มี ส.ส.ในจังหวัดอุดรธานีอีกเลย ต่อมาในการเลือกตั้งซ่อมแทนนายประสพ บุษราคัม ที่ถูกใบแดง นายไชยยศ ได้ลงสมัครในนามพรรคเพื่อแผ่นดิน และร่วมกิจกรรมกับพรรคภูมิใจไทย แม้ว่าในการเลือกตั้ง พ.ศ. 2554 นายไชยยศ จะย้ายกลับลงสมัคร ส.ส. อีกครั้งในนามพรรคประชาธิปัตย์ แต่ก็ไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคประชาธิปัตย์ ลำดับที่ 28 แต่ไม่ได้รับเลือกตั้ง ต่อมาได้รับแต่งตั้งเป็นรองเลขาธิการนายกรัฐมนตรีฝ่ายการเมือง จากนั้นในวันที่ 17 มิถุนายน พ.ศ. 2565 นายไชยยศ ได้ดำรงตำแหน่งสมาชิกสภาผู้แทนราษฎรอีกสมัยแทนนาย วีระชัย วีระเมธีกุล ที่ยื่นหนังสือลาออกจากการเป็น ส.ส. แต่ดำรงตำแหน่งได้ไม่นาน เขาก็ลาออกจากการเป็นสมาชิกสภาผู้แทนราษฎรเพื่อกลับไปทำหน้าที่รองเลขาธิการนายกรัฐมนตรี